गेटाफेलाई हराउँदै रियल शीर्षमा
रियल म्याड्रिडले छिमेकी गटोफेमाथि शनिबार झिनो अन्तरको जित निकाल्दै स्पेनी ला लिगाको शीर्ष स्थानमा उक्लिएको छ । एडेर मिलिटाओले खेल सुरु भएको तेस्रो मिनेटमा गरेको एक मात्र गोलको मद्दतले रियल विजयी भएको हो ।
म्याड्रिड — रियल म्याड्रिडले छिमेकी गटोफेमाथि शनिबार झिनो अन्तरको जित निकाल्दै स्पेनी ला लिगाको शीर्ष स्थानमा उक्लिएको छ । एडेर मिलिटाओले खेल सुरु भएको तेस्रो मिनेटमा गरेको एक मात्र गोलको मद्दतले रियल विजयी भएको हो ।यो जितपछि रियलले दोस्रो स्थानमा रहेको बार्सिलोनामाथि तीन अंकको अग्रता लिएको छ । बार्सिलोनाले भने आइतबार सेल्टा भिगाको सामना गर्दै छ । रियलको आठ खेलबाट २२ अंक छ ।शनिबारकै अन्य खेलमा आल्मेरियाले रायो भाल्कानोलाई ३-१ र एटलेटिको म्याड्रिडले जिरोनालाई २-१ ले पराजित गरेको छ । यस्तै सेभिया र एथलेटिको बिलबाओले १–१ को बराबरी खेले । 